Jovo Mijatović
Jovo Mijatović (Zagajevi, 1886 — 1986) je bio bosanskohercegovački travar srpske nacionalnosti, u narodu poznat kao travar sa Romanije.

Život 
U matičnim knjigama u Rogatici je upisano da je rođen 1886. u selu Zagajevi. Pošto u to vrijeme sva novorođenčad nisu odmah upisivana u matične knjige rođenih, nego nekad i po nekoliko godina kasnije, pretpostavlja se da je živio i duže od 100 godina. Bio je zemljoradnik a bavio se narodnom medicinom i travarstvom. Nakon Drugog svjetskog rata se širom Jugoslavije pročuo kao travar tako da su u njegovo rodno selo dolazile grupe ljudi da zatraže pomoć. Na putu Podromanija-Rogatica je stajao drveni putokaz na kome je pisalo „Jovina stanica“, tako da bi kolone posjetilaca znale kako pješice da dođu do njegovog zabačenog sela na Romaniji. 

Sa suprugom Milenom je imao šesnaestoro djece, 11 sinova i pet kćeri. Sebi je 1975. podigao spomenik od mermera u prirodnoj veličini, gdje je i sahranjen. Njegova supruga Milena je umrla 1983, a Jovo je izvršio samoubistvo 1986.

Film Jova Mijatović 
O Jovi Mijatoviću je 1964. snimljen dokumenatrni film Jova Mijatović u režiji Puriše Đorđevića. Film se bavi njegovim životom.

Djela 
 Travar - trave i melemi, Eccom, Beograd, (1973); Porodica i domaćinstvo, Beograd (1982)
 Lečenje biljem, Studio Line, Beograd (1998); Studio Line, Beograd (2004)
 Prirodno lečenje hranom, Siligon, Beograd, 94 str.

Izvori

Spoljašnje veze 
 Politika: Lekovita brezova voda, 30. 3. 2008. 
 eNovosti: Liječio je Niksonovog sina, 13. 8. 2007. 
 Film o travaru s Romanije Jovi Mijatoviću, 31. 12. 2011. 
 Legende koje žive - Jovo Mijatović, 18. 1 2011. 
 Planeta: Lekovito bilje, M. Rajković 

Herbalisti
Samoubice
Biografije, Rogatica